stanford-oval/wikipedia huggingface dataset:
חוק האנטי-להט"ב ההונגרי
תגובות > תגובות בינלאומיות

הצעת החוק זכתה לגינויים מיידיים מצד בכירים במספר מדינות וקבוצות הפרלמנט האירופי. ב-22 ביוני 2021, החוק נדון במועצת האיחוד האירופי. כ-17 מתוך 27 המדינות החברות גינו את חקיקתו, כאשר בלגיה, הולנד ולוקסמבורג פרסמו הצהרות שליליות נגד החוק אותו כינו כהפרה של אמנת זכויות היסוד של האיחוד האירופי, ודחקו בנציבות האירופית להשתמש בכל הכלים העומדים לרשותה כדי להבטיח ציות לחוקים האירופיים, לרבות פנייה להעמדה לדין בבית הדין האירופי לצדק. ההצהרה אושרה מיד על ידי דנמרק, אסטוניה, פינלנד, צרפת, גרמניה, אירלנד, ליטא, ספרד, שוודיה ולטביה, על ידי איטליה בסוף הפגישה ועל ידי אוסטריה ויוון למחרת. בתגובה להצהרה, שר החוץ ההונגרי, פטר סיירטו, דחה את כל הדעות השליליות והפציר במבקרים לקרוא את החוק במלואו.
נשיאת הנציבות האירופית, אורסולה פון דר ליין, הגיבה בביקורתיות כלפי החוק ושיתפה סרטון בחשבונותיה בטוויטר ואינסטגרם של נאומה בו אמרה כי היא: "מאמינה באירופה שמחבקת גיוון, לא כזו שמסתירה אותו מהילדים שלנו. אין להפלות אף אחד על בסיס נטייה מינית".
שגרירות ארצות הברית בבודפשט הביעה דאגה עמוקה מהחוק וקבעה כי: "ארצות הברית עומדת על הרעיון שממשלות צריכות לקדם את חופש הביטוי ולהגן על זכויות האדם, לרבות זכויותיהם של חברי קהילת הלהט"ב".
מזכ"ל האומות המאוחדות, אנטוניו גוטרס, הצהיר בתגובה לחוק כי: "אין אפליה מקובלת בשום פנים ואופן, וכל אפליה נגד חברי קהילת הלהט"ב אינה מקובלת לחלוטין בחברות המודרניות שלנו".
ב-25 ביוני 2021, החקיקה ההונגרית נדונה בכבדות בפסגה של מנהיגי האיחוד האירופי. ראש ממשלת הולנד מארק רוטה הצהיר לראש ממשלת הונגריה ויקטור אורבן באומרו כי: "אם אתה לא אוהב את זה, יש גם אלטרנטיבה, עזוב את האיחוד האירופי". נשיא צרפת עמנואל מקרון הצהיר כי החוק "אינו תואם את הערכים שלנו" בעוד הוסיף כי הוא מקווה שניתן יהיה "לשנותו באמצעות דיאלוג". ראש ממשלת לוקסמבורג, קסאבייה בטל, הידוע כהומוסקסואל מוצהר, אמר כי יגיד לראש הממשלה אורבן שהוא "טועה בשילוב בין הומוסקסואליות לפדופיליה במסגרת החוק". עם זאת, שגריר פולין בגרמניה, אנדז'יי פז'ילבסקי ממפלגת השלטון הפולנית חוק וצדק, טען כי "ברור ומעבר לכל ספק" שלפרלמנט ההונגרי יש את הזכות להגן על תלמידי בית ספר על פי חוק מפני הצורך להתמודד עם נושאים כמו הומוסקסואליות ואמר: "אין לזה שום קשר לחוסר סובלנות. עזבו בצד רדיפות הומוסקסואלים".
תגובות > תגובות בינלאומיות > תביעה מטעם האיחוד האירופי ומשאל עם

ביולי 2021, האיחוד האירופי פתח בתביעה מיידית נגד החוק בזמן שהוכרז משאל עם.
תגובות > תגובות בינלאומיות > אליפות אירופה בכדורגל 2020

ב-23 ביוני 2021 אירחה נבחרת גרמניה בכדורגל לגברים את קבוצת הונגריה באליאנץ ארנה במינכן במסגרת אליפות יורו 2020. לצד זאת, החלה עצומה שביקשה מיורגן מוט, מנהל אליאנץ ארנה, אלכסנדר צ'פרין, נשיא אופ"א, פריץ קלר, נשיא ההתאחדות הגרמנית לכדורגל ואנדריאס יונג, מנהל FC באיירן מינכן להדליק את הזירה בצבעי דגל הגאווה בסולידריות עם קהילת הלהט"ב ההונגרית במחאה נגד החוק.
העצומה נחתמה מעל שלוש מאות אלף פעמים, אך נדחתה על ידי אופ"א שפרסמה הודעה בה נאמר כי היא "ארגון נייטרלי מבחינה פוליטית ודתית". במקום זאת, הציעו להאיר את הזירה ביום אחר. ראש עיריית מינכן דיטר רייטר כינה את ההחלטה כ-"מבישה", בעוד ששר החוץ ההונגרי פטר סז'ייגטרו בירך על ההחלטה. מינכן האירה את בית העירייה שלה ועוד כמה נקודות ציון בצבעי דגל הגאווה כדי למחות על ההחלטה, לצד מספר מועדוני כדורגל גרמניים שהאירו את אצטדיוניהם למשך כל קיום המשחק.
השלכות והשפעות על קהילת הלהט"ב ההונגרית

דו"ח של "RTL Hungary" המבוסס על נתונים שסיפק ארגון הלהט"ב ההונגרי "Háttér Társaság", הצהיר כי נרשמה עלייה בהתקפות שהונעו על ידי הומופוביה נגד חברי הקהילה לאחר הצגת החוק. הדו"ח הוסיף כי התוקפנות המילולית היא השכיחה ביותר, כאשר מספר עימותים הסלימו לאלימות פיזית ופגיעה ברכוש.
יהונתן יסעור

יהונתן יסעור (נולד ב-14 באפריל 1948) הוא פוליטיקאי ישראלי, כיהן כראש עיריית הרצליה מינואר 2013 עד נובמבר 2013.
ביוגרפיה

נולד וגדל בקיבוץ מענית שבשרון, ובשנת 1983 עבר להתגורר בהרצליה בשכונת "הרצליה הירוקה".
שירת בחיל האוויר הישראלי, עבד בתפקידי ניהול במפעלי הטקסטיל "סברינה", והיה שותף בעסק משפחתי. בעל תעודה במינהל עסקים מ"המכון לפריון העבודה והייצור" והשתלמויות מקצועיות נוספות.
בשנת 1998 נבחר למועצת עיריית הרצליה, ברשימה "הרצליה שלנו" בראשותה של יעל גרמן, שנבחרה לראש העירייה, ובמשך 14 שנים היה ממלא מקום וסגן ראש עיריית הרצליה. טיפל בנושאי ספורט, איכות הסביבה, נגישות, הגיל השלישי, תחבורה ובטיחות בדרכים, מסחר, מתנ"סים ועוד.
כסגן ראש עיריית הרצליה הוביל את פורום הסגנים לראשי ערים בארץ וקיבל על פעילות זו תעודת הוקרה.
בינואר 2013 נבחר על ידי מועצת העירייה לראש עיריית הרצליה, כמחליפה של יעל גרמן, שהתפטרה לקראת הבחירות לכנסת ה-19. ליסעור נותרה פחות משנה לשמש כראש עירייה, עד לבחירות לרשות המקומית ב-22 באוקטובר 2013. יסעור עמד בראש הסיעה העצמאית בתמיכת מרצ "הרצליה שלנו" והתמודד מטעמה לראשות העיר. הוא קיבל כ-22% מקולות הבוחרים ולא עלה לסיבוב השני. הרשימה בראשותו קיבלה שלושה מושבים במועצת העיר (יסעור, יוסף לונדון וליאת תימור) והייתה חלק מהקואליציה העירונית בראשות משה פדלון, בעוד הסיעה אינה מקבלת תפקידי סגן ראש עיר. בין ההישגים בקדנציה זו - תח״צ בשבת בהרצליה וכן מאבק בחוק המרכולים (סגירת עסקים בשבתות). ב-2018 התמודד שוב כחלק מרשימת מרצ למועצת העיר (מקום שלישי ברשימה) ושימש כחצי קדנציה (שנתיים וחצי) כחבר מועצה, שוב בקואליציה של משה פדלון.
פעל להכנסת התקן הישראלי המחודש והמורחב לבנייה ירוקה ת"י 5281 שנכנס לתוקף בשנת 2014, הקים את הפורום לעסקים ירוקים הראשון מסוגו בארץ שמטרתו להפחית את פליטת המזהמים.
יסעור הוא אב לארבעה ילדים.
הערות שוליים

↑
דותן לוי, הרצליה: מ-2014 כל בניין שיבנה בעיר יחויב בתקן בנייה ירוקה, באתר כלכליסט, 20 במאי 2013
↑  פורום עסקים ירוק ראשון בהרצליה
חרדון צב

| חרדון צב |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי איגואנות
משפחה:: חרדוניים
סוג:: חרדון צב
שם מדעי
 Uromastyx ‏1821, מרם

חרדון צב (שם מדעי: Uromastix או Uromastyx) הוא סוג לטאה מגושמת וכבדת גוף ממשפחת החרדוניים. הנפוץ בארץ, חרדון צב מצוי (שם מדעי: Uromastyx aegyptia הנפוץ יותר, Uromastyx aegypticus או Uromastix spinipes) נמנה עם אחד הזוחלים המדבריים הגדולים בישראל ואורכו מגיע ל-75 סנטימטרים. נוסף הוא חרדון צב הדור (Uromastyx ornata).
חרדון הצב מגושם, ותנועתו איטית; הוא מגיע למשקל של מספר קילוגרמים, ואורכו של פרט בוגר כ-80 סנטימטרים. כרוב בני משפחת החרדוניים, הוא מעדיף אתרי חיות מדבריים בהם טמפרטורות גבוהות: בדרך כלל מעל 40 מעלות. חרדון הצב המצוי, הנפוץ בארץ, חי בעיקר באזור הנגב וים המלח.
תזונתו של חרדון הצב מתבססת על צמחים בלבד; מן הצמחים המדבריים הוא משיג גם את מרב הנוזלים שהוא נדרש להם.
גופו של חרדון זה חום-כתום ברובו. הצוואר ארוך ובו מעין קפלי עור, ואילו הזנב קוצני ומהודר.
מקור השם המדעי ביוונית, ופירושו "זנב השוט".
בעבר נהגו הבדואים אשר חיו במדבר לצוד את חרדון הצב ולאכול את בשרו וביציו.
ביהדות

לפי המסורת התימנית שקיבל הרב יוסף קאפח[דרוש מקור], חרדון הצב הוא הצב המקראי והוא אחד משמונה שרצים. כמו כן, המילה המקבילה בערבית, ضَبّ (צַ'בּّ), מתייחסת לחרדון הצב. גם המילים הארמיות עַבָּא וצַבָּא מתייחסות ללטאה.
מינים

Uromastyx acanthinura
חרדון צב מצוי (Uromastyx aegyptia)
Uromastyx alfredschmidti
Uromastyx benti
Uromastyx dispar
Uromastyx flavifasciata
Uromastyx maliensis
Uromastyx geyri
Uromastyx macfadyeni
Uromastyx occidentalis
Uromastyx ocellata
חרדון צב הדור (Uromastyx ornata)
Uromastyx princeps
Uromastyx thomasi
Uromastyx yemenensis
גלריית תמונות

חרדון צב הדור שצולם בהר צפחות שבאילת
חרדון צב מצוי שצולם בנחל חוה בנגב במאי 2006
הערות שוליים

↑  ארנסט דוד קליין, מילון קליין - צב, באתר ספריא
| --- | --- |
בקרת זהויות :  NLI: 987007529761305171
יום לפני הכניעה

| --- | --- |
כרזת הסרט
כרזת הסרט
 בימוי:  קן אנאקין
 הופק בידי:  דינו דה-לורנטיס, מילטון ספלינג, פיליפ יורדן
 תסריט:  סידני הרמון, מילטו ספרלינג, פיליפ יורדן
 עריכה:  דרק פארסונס
 שחקנים ראשיים:  הנרי פונדה רוברט שו רוברט ראיין
 מוזיקה:  בנג'מין פרנקל
 צילום:  ג'ק הילדיארד
 מדינה:  ארצות הברית ארצות הברית
 חברת הפקה:  האחים וורנר, Cinerama Releasing Corporation, United States Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  16 בדצמבר 1965
 משך הקרנה:  167 דקות
 שפת הסרט:  אנגלית
 סוגה:  סרט מלחמה 
 תקציב:  6,500,000 דולר
 הכנסות:  4,000,000 דולר
 הכנסות באתר מוג'ו:   battleofthebulge
 דף הסרט ב־IMDb
 
יום לפני הכניעה (באנגלית: Battle of the Bulge) הוא סרט מלחמה אמריקאי רחב מידות משנת 1965 שצולם בשיטת הסינרמה ומתאר את הקרב על הבליטה במלחמת העולם השנייה.
בתפקידים הראשיים - הנרי פונדה, רוברט שו, רוברט ראיין וטלי סוואלס.
הסרט צולם בספרד, תנאי השטח וסוגי הטנקים שסופקו על ידי צבא ספרד לא תואמים את הדגמים שהיו באותו קרב. שני אירועים חשובים מופיעים בסרט:
טבח השבויים האמריקאים ליד מלמדי (טבח מלמדי)
המצור על בסטון ותשובתו של המפקד האמריקאי על האולטימטום של הגרמנים - Nuts.
טלי סוואלס היה מועמד לפרס גלובוס הזהב לשחקן המשנה הטוב ביותר - סרט קולנוע. בנג'מין פרנקל היה מועמד לפרס גלובוס הזהב לפסקול הטוב ביותר.
תקציר העלילה

דצמבר 1944, לויט. קולונל קילי (הנרי פונדה) טס במטוס סיור מעל יער ארדנים הוא צופה ומצלם רכב ובו קצין גרמני בכיר. הוא מצליח לצלם טנק טיגר גרמני חבוי בין עצי היער. הוא מביא את ממצאיו למטה הדיוויזיה ב-Amblève ומציג אותם לפני מפקד הדיוויזיה גנרל גריי (רוברט ראיין) וקולונל פריצ'רד (דנה אנדרוז). לדבריו עומדים הגרמנים להתקיף. פריצ'רד דוחה את דבריו ושניהם נוסעים לבונקר בחזית שם נמצאת יחידה בפיקודו של מייג'ור וולנסקי (צ'ארלס ברונסון). לוחמיו תופסים כמה שבויים גרמנים שנראים כנערים ולמראם אומר פריצ'רד לקילי כי השערותיו מגוחכות וכי הוא עומד להחזירו לוושינגטון "כדי שייעץ לנשיא".
בצד הגרמני מגיע קולונל הסלר (רוברט שו) למפקדתו של גנרל קולר (ורנר פיטרס) המדריך אותו במבצע הגדול העומד להיערך וכי הוא יהיה מפקד כוח הפאנצרים המרכזי ועליו להגיע תוך 50 שעות לנהר מז. לפני תחילת ההתקפה מוצנחת יחידה של צנחנים גרמנים דוברי אנגלית בפיקודו של לוטננט שומאכר (טי הרדין) כדי לשבש את תנועות האמריקאיים על ידי שינויו כיווני השלטים, ניתוק קווי הטלפון ועוד. הם מונעים את פיצוץ הגשר מעל נהר אור (אנ')
ההתקפה מתחילה עם שחר כשהלוחמים שומעים את קולות הטנקים מהיער ופתאם מגיחים משם עשרות טנקים פולטי אש. מאות נקטלים ומתחילה נסיגה מהירה. אחד הטנקים האמריקאיים הוא בפיקודו של סרג'נט גופי (טלי סוואלס) המנסה להאט לשווא את הטנקים הגרמניים העדיפים עליו. הוא נסוג עם הכוחות לאמבלוו שם יש לו "עסק" של שוק שחור שאותו הוא מנהל עם ידידתו לואיז (פייר אנג'לי).
שבויים אמריקאים רבים נלקחים על ידי הגרמנים וליד מלמדי הם נורים למוות (טבח מלמדי). לוטננט וויבר (ג'יימס מקארתור - דני מהוואי חמש אפס) מצליח לברוח.
הגרמנים כובשים את אמבלוו בקרב קשה בו נהרגים גם אזרחים רבים ביניהם לואיז. מפקדת הדוויזייה נסוגה מערבה. גנרל גריי שולח את קילי לאתר את הפאנצרים בתוך ערפל כבד. מתחולל קרב גדול של שריון בשריון בו שני הצדדים סובלים אבדות. מטוסו של קילי מופל. הוא נפצע וטייסו נהרג.
קונרד, נהגו ומשרתו של הסלר (הנס כריסטיאן בלך), מטיח בו את דעותיו כי המלחמה אבודה וכי הסלר ורבים כמוהו רוצים במלחמה תמידית כאורח חיים. הסלר שולח אותו להיות חייל רגיל.
ויובר נפגש בחיילים נסוגים והם עולים על הטנק של גופי ומתקדמים לעבר מאגר דלק גדול שאליו מתכונן הסלר להגיע. במאגר נמצאים גרמנים מתחזים שגופי מזהה אותם הם מחסלים את הגרמנים מעלים באש את המאגר ומגלגלים חביות דלק על הטנקים המסתערים של הגרמנים. כאשר הסלר נכנס לשם הוא נהרג בתוך הטנק שלו שעולה באש ביחד עם יתר הטנקים.
בסוף רואים את החיילים הגרמנים נוטשים את הטנקים שלהם והולכים ברגל לכיוון גרמניה.
צוות השחקנים

| שם השחקן/ית | שם הדמות | הערות |
| --- | --- | --- |
| הנרי פונדה | לויט. קולונל דניאל קילי | על בסיס דמותו של בנג'מין אבוט דיקסון |
| רוברט שו | קולונל הסלר | מפקד פאנצרים |
| רוברט ראיין | גנרל גריי | מפקד דוויזייה |
| דנה אנדרוז | קולונל פריצ'רד | מפקד בכיר |
| טלי סוואלס | סארג'נט גופי | מפקד טנק |
| פייר אנג'לי | לואיז | ידידה של גופי |
| צ'ארלס ברונסון | מייג'ור וולנסקי | מפקד |
| ג'יימס מקארתור | לויטננט וויבר | לוחם |
| וורנר פיטרס | גנרל קולר | מפקד ההתקפה |
| טי הרדין | לוטננט שומאכר | מפקד הגרמנים המתחזים |
| הנס כריסטיאן בלך | קונרד | נהגו של הסלר |
יו סטאבינס

יו סטאבינס
בית תרבויות העולם, ברלין, גרמניה (1957)
מרכז סיטיגרופ, ניו יורק, ארצות הברית (1977) - הבניין הלבן ברקע
יוקוהמה לנדמרק טאוור, יוקוהמה, יפן (1993)
יו אשר סטאבינס הבן (באנגלית: Hugh Asher Stubbins Jr.‎;‏ 11 בינואר 1912 - 5 ביולי 2006) היה אדריכל אמריקאי שתכנן כמה מבנים בעלי חשיבות ברחבי העולם.
סטאבינס נולד בבירמינגהאם, אלבמה, ארצות הברית, ולמד במכון הטכנולוגי של ג'ורג'יה לתואר ראשון באדריכלות. את התואר השני באדריכלות רכש באוניברסיטת הרווארד. הוא נשאר באוניברסיטה כחבר הפקולטה עד 1972.
סטאבינס הקים את חברת האדריכלות "יו סטאבינס ושות'" (Hugh Stubbins and Associates). החברה שהמשיכה את דרכה, The Stubbins Associates, מוזגה ב-2007 עם חברת קלינג (Kling) הפילדלפיה, תחת השם "קלינג-סטאבינס" (KlingStubbins).
עם המבנים הבולטים שתכנן ניתן למנות את:
1957 - "בית תרבויות העולם", ברלין, גרמניה
1960 - "מרכז הדרמה לוב" - בניין התיאטרון הרפרטוארי האמריקני, אוניברסיטת הרווארד
1971 - וטרנס סטדיום, פילדלפיה, ארצות הברית
1977 - גורד השחקים מרכז סיטיגרופ, ניו יורק, ארצות הברית
1990 - מגדל צ'ייס, אינדיאנפוליס, ארצות הברית
1993 - יוקוהמה לנדמרק טאוור, יוקוהמה, יפן
הערות שוליים

↑  "היסטוריה", באתר KlingStubbins
| --- | --- |
בקרת זהויות :  GND: 118887564  ISNI: 0000 0000 8351 5296  LCCN: n86820957  NARA: 22126266  NTA: 306065886  SNAC: w6dz0jtk  SUDOC: 123223504  Trove: 986229  ULAN: 500013311  VIAF: 3269000   WorldCat (עם VIAF): 3269000
טאראס סטפננקו

טאראס מיקולאיוביץ' סטפננקו (באוקראינית:  Тарас Миколайович Степаненко; נולד ב-8 באוגוסט 1989 בכפר וליקה נובוסילקה שבמחוז דונצק) הוא כדורגלן אוקראיני המשחק בעמדות הקשר בקבוצת שחטאר דונצק מהליגת העל האוקראינית ובנבחרת אוקראינה.
קריירה

סטפננקו החל את קריירת הכדורגל שלו במועדון הכדורגל מטאלורג זפוריז'יה. בשנת 2010 חתם על חוזה של 5 שנים עם קבוצת שחטאר דונצק. בשנת 2015 חתם ל-5 שנים נוספות בקבוצה.
נבחרת

בשנת 2008 זומן סטפננקו לנבחרת הנוער של אוקראינה, שיחק במדיה 4 משחקים. בהמשך עבר לנבחרת הצעירה, בשורותיה השתתף ב 27 משחקים, הבקיע שער 1. בשנת 2011 היה בסגל הנבחרת באליפות אירופה לנבחרות צעירות.
בנבחרת הלאומית של אוקראינה משחק סטפננקו מאז נובמבר 2010. משחקו הראשון במדי הנבחרת היה משחק ידידות מול שווייץ. הוא היה בסגל נבחרת אוקראינה ליורו 2016 והשתתף בכל שלושת משחקי הנבחרת בתחרות.
נכלל בסגל נבחרת אוקראינה לטורניר יורו 2024.
תארים

אליפות אוקראינה (11): 2010/2011 ,2011/2012, 2012/2013, 2013/2014 ,2016/2017, 2017/2018, 2018/2019, 2019/2020, 2021/2022, 2022/2023, 2023/2024
הגביע האוקראיני (8): 2010/2011, 2011/2012, 2012/2013, 2015/2016, 2016/2017, 2017/2018, 2018/2019, 2023/2024
הערות שוליים

↑  Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
| נבחרת אוקראינה – יורו 2016 |
| --- | --- | --- |
|  1 בויקו •  2 בוטקו •  3 חצ'רידי •  4 טימושצ'וק •  5 קוצ'ר •  6 סטפננקו •  7 ירמולנקו •  8 זוזוליה •  9 קובלנקו •  10 קונופליאנקה •   11 סלזניוב •  12 פיאטוב • 13 שבצ'וק •  14 רוטאן • 15 בודקיבסקי • 16 סידורצ'וק • 17 פדצקי • 18 ריבלקה • 19 הרמש • 20 רקיצקי • 21 זינצ'נקו • 22 קרוואייב • 23 שבצ'נקו • מאמן: פומנקו |  1 בויקו •  2 בוטקו •  3 חצ'רידי •  4 טימושצ'וק •  5 קוצ'ר •  6 סטפננקו •  7 ירמולנקו •  8 זוזוליה •  9 קובלנקו •  10 קונופליאנקה •   11 סלזניוב •  12 פיאטוב • 13 שבצ'וק •  14 רוטאן • 15 בודקיבסקי • 16 סידורצ'וק • 17 פדצקי • 18 ריבלקה • 19 הרמש • 20 רקיצקי • 21 זינצ'נקו • 22 קרוואייב • 23 שבצ'נקו • מאמן: פומנקו | אוקראינה |
| נבחרת אוקראינה – יורו 2020 |
| --- | --- | --- |
|  1 בושצ'אן •  2 סובול •  3 סודאקוב •  4 קריבצוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 שפרנקו •   11 מרלוס •  12 פיאטוב • 13 זבארני •  14 מקרנקו • 15 ציהנקוב • 16 מיקולנקו • 17 זינצ'נקו • 18 בזוס • 19 בסדין • 20 זובקוב • 21 קרוואייב • 22 מטוויינקו • 23 טרובין • 24 טימצ'יק • 25 פופוב • 26 דובביק • מאמן: שבצ'נקו |  1 בושצ'אן •  2 סובול •  3 סודאקוב •  4 קריבצוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 שפרנקו •   11 מרלוס •  12 פיאטוב • 13 זבארני •  14 מקרנקו • 15 ציהנקוב • 16 מיקולנקו • 17 זינצ'נקו • 18 בזוס • 19 בסדין • 20 זובקוב • 21 קרוואייב • 22 מטוויינקו • 23 טרובין • 24 טימצ'יק • 25 פופוב • 26 דובביק • מאמן: שבצ'נקו | אוקראינה |
| נבחרת אוקראינה – יורו 2024 |
| --- | --- | --- |
|  1 בושצ'אן •  2 קונופליה •  3 סבאטוק •  4 טלוברוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 מודריק •   11 דובביק •  12 טרובין • 13 זבארני •  14 בראז'קו • 15 ציהנקוב • 16 מיקולנקו • 17 זינצ'נקו • 18 שפרנקו • 19 בונדר • 20 זובקוב • 21 סודאקוב • 22 מטוויינקו • 23 לונין • 24 ואנאט • 25 טימצ'יק • 26 מיכאילצ'נקו • מאמן: רברוב |  1 בושצ'אן •  2 קונופליה •  3 סבאטוק •  4 טלוברוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 מודריק •   11 דובביק •  12 טרובין • 13 זבארני •  14 בראז'קו • 15 ציהנקוב • 16 מיקולנקו • 17 זינצ'נקו • 18 שפרנקו • 19 בונדר • 20 זובקוב • 21 סודאקוב • 22 מטוויינקו • 23 לונין • 24 ואנאט • 25 טימצ'יק • 26 מיכאילצ'נקו • מאמן: רברוב | אוקראינה |
טרנד מיקרו

| --- | --- |

 נתונים כלליים
 סוג:  חברה פרטית
 בורסה:  הבורסה לניירות ערך בטוקיו (4704) 
 מייסדים:  אווה צ'אן, סטיב וג'ני צ'אנג
 תקופת הפעילות:  1988–הווה (כ־36 שנים)
 חברות בנות:  טרנד מיקרו (קנדה) 
 מיקום המטה:  אירווינג, טקסס, ארצות הברית
 ענפי תעשייה:  אבטחת מידע
 מוצרים עיקריים:  תוכנה, אנטי-וירוס 
 עובדים:  7000 (2020)
  
 www.trendmicro.com
 
טרנד מיקרו (באנגלית: Trend Micro, ביפנית: Torendo Maikuro Kabushiki-Gaisha ;トレンドマイクロ株式会社) היא חברת אבטחת מידע אמריקאית-יפנית העוסקת בפיתוח תוכנת אנטי-וירוס ומערכות הגנה מפני נוזקות, רוגלות, דואר זבל ואיומים אפליקטיבים.
מטה החברה ממוקם באירווינג, טקסס, ארצות הברית, מלבדו נציגויות נוספת בעיר טוקיו, יפן ובטורונטו, קנדה.
טרנד מיקרו מחזיקה מספר חברות בנות ברחבי העולם ומעסיקה כ-7000 עובדים ב-50 מדינות שונות.
היסטוריה

חברת טרנד מיקרו הוקמה בשנת 1988, על ידי אווה צ'אן (Eva Chen), סטיב צ'אנג (Steve Chang) וג'ני צ'אנג (Jenny Chang) במטרה לפתח פתרון להגנה על מחשבים מפני וירוסים.
בשנת 1993, החלה חברת נובל לשלב את מערכות ההגנה של טרנד מיקרו במערכת ההפעלה שלה.
בשנת 1998, החלה להיסחר בבורסה לניירות ערך בטוקיו והחל מחודש יולי 1999, בבורסת הנאסד"ק שבארצות הברית.
במאי 2005, רכשה את חברת Braintree האמריקאית תמורת 15 מיליון דולר.
בביוני 2005, רכשה את חברת Kelkea, שפתחה פתרונות הגנה נגד איומים והונאות בדואר האלקטרוני.
בבמרץ 2007, רכשה זכויות על תוכנת HijackThis, שהייתה פתרון הגנה מפני רוגלות.
בבאוקטובר 2007, רכשה את חברת Mountain View האמריקאית, שספקה פתרונות למניעת אובדן נתונים.
בפברואר 2008, רכשה את חברת Identum, שעסקה בהצפנות הודעות דואר אלקטרוני.
ביוני 2012, רכשה את חברת AffirmTrust, ששמשה כספק תעודות SSL תמורת סכום שלא פורסם.
באוקטובר 2012, רכשה את חברת BroadWeb Digital האוסטרלית.
באוקטובר 2015, רכשה מחברת HP את חברת TippingPoint, תמורת 300 מיליון דולר.
בנובמבר 2017, רכשה את חברת IMMUNIO, שספקה פתרונות להגנה על שירותי ענן.
ביוני 2018 חתמה החברה על הסכם לרישוי פטנטים עם חברת אבטחת המידע הישראלית-אמריקאית פינג'אן החזקות.
בנובמבר 2018 הודיעו מוקסה טכנולוגיות ו"טרנד מיקרו" על הקמת תאגיד משותף בשם TXOne Networks אשר יתמקד בצרכי האבטחה של האינטרנט התעשייתי של הדברים (IoT).
היסטוריה > עיתונות

בין השנים 2008-2004, סיפקה שירותי סריקת דואר אלקטרוני בשירות Hotmail של מיקרוסופט.
בשנת 2004, הכריזה החברה שתחלק בחינם תוכנת אנטי וירוס לטלפונים ניידים.
בשנת 2005, סבלה החברה מריבוי אזעקות שווא במערכות ההגנה שלה, דבר שהפך למטרד וגרם לקריסת מחשבים ברחבי אסיה.
בשנת 2008, תבעה טרנד מיקרו את חברת ברקודה על שמכרה את מוצר ClamAV כחלק משירותיה על אף שרשום כפטנט.
בחודש פברואר 2018, הכריזה טרנד מיקרו על שיתוף פעולה עם חברת פנסוניק במטרה לפתח מערכת מאובטחת למכוניות אוטונומיות.
בחודש אפריל 2018, פרסמה כלי המסייע בזיהוי דיוג בדואר האלקטרוני.
בתאריך 18 במרץ 2020, פרסמה החברה מידע לגבי מספר פגיעויות במוצריה העלולות לאפשר לתוקף הרצת קוד מרחוק.
בחודש נובמבר 2020, הכריזה החברה על תוכנית SheForce להכשרת נשים מומחיות בתחום הסייבר.
חברות בת

לטרנד מיקרו כ-18 חברות בת ברחבי העולם: טאייוואן, ארצות הברית, דרום קוריאה, איטליה, גרמניה, אוסטרליה, ברזיל, צרפת, סין, מקסיקו, בריטניה, אירלנד, סינגפור, ניו זילנד, מלזיה ותאילנד.
חברות בת > TrendLabs

בשנת 2014, הקימה בפיליפינים את TrendLabs במטרה שתשמש מערך המודיעין שלה ולצורך פיתוח ומחקר של איומי סייבר. בחברה מועסקים כ-1200 מומחי סייבר ומהנדסים האחראים על הנושאים הבאים:
ניטור שותף של איומים והתקפות במרחב הקיברנטי.
איסוף ושליחת אינדיקטורים לצורך נטרול איומים פוטנציאלים.
לספק מענה כנגד התקפות שונות ולמזר נזקים וסיכונים.
טכנולוגיות ומוצרים

מוצרים למגזר הפרטי ומשרדים ביתיים
Internet Security - שירות הגנה ביתי המספק הגנה מפני נוזקות, רוגלות, הונאות, הגנת גלישה ודואר האלקטרוני והגנת ילדים.
Antivirus Plus Security Software - אנטי וירוס ביתי המספק הגנה מפני איומים שונים, חסימת גלישה לאתרים זדוניים והגנה מפני הונאות.
מוצרים המיועדים למגזר העסקי
Worry-Free Business Security Services - חבילת הגנה הכוללת אנטי וירוס והגנה על הדואר האלקטרוני הארגוני מספאם ופישינג.
Web Security - הגנה על אתרי האירנטרנט הארגוניים מפני התקפות אפליקטיביות.
OfficeScan Virtual Endpoint Security Protection - הגנה לתחנות קצה, שרתים וטלפונים חכמים.
InterScan Messaging Security - הגנה מפני דלף מידע ואיומים בתשתית ענן.
NeatSuite Advanced - הגנה על שרתי קבצים, צמתי רשת, שרתי דואר אלקטרוני.
Deep Discovery Inspector - ניטור תעבורת רשת, הגנה מפני איומים שונים וביצוע תגובה אוטומטית על מנת לחסום את פעילותם.
הערות שוליים

↑  Contact Locations Worldwide, Trend Micro
↑  Trend Micro headquarters and office locations
↑  About Us, Trend Micro
↑  Trend Micro Study Finds 39% of Employees Access Corporate Data on Personal Devices, Trend Micro | Newsroom
↑  Trend Micro: Number of Employees 2009-2020 | TMICY, www.macrotrends.net
↑  Taiwan Review - Hard Sell for Software, web.archive.org, ‏2015-04-02
↑  InterMute bought by Japan's Trend Micro for $15M, www.bizjournals.com
↑  C. R. N. Staff, Trend Micro Acquires Kelkea, CRN, ‏2005-06-14
↑  AffirmTrust acquired by billion-dollar Japanese company, www.bizjournals.com
↑  Trend Micro, Trend Micro Acquires Broadweb to Enhance Network Protection Against Targeted Attacks and Advanced Threats, www.prnewswire.com (באנגלית)
↑  Trend Micro Finalizes Acquisition of TippingPoint, Includes Next-Gen IPS and Award-Winning Zero Day Initiative, Trend Micro
↑  Trend Micro to Acquire HP TippingPoint -, blog.trendmicro.com, ‏2015-10-21 (באנגלית אמריקאית)
↑  Trend Micro Acquires Immunio and Expands Hybrid Cloud Security for DevOps Lifecycle, www.businesswire.com, ‏2017-11-27 (באנגלית)
↑  Finjan Licenses its Patents to Trend Micro for $13.4 Million on the Last Day of the Quarter, Yahoo Finance, ‏Jul 2, 2018
↑  Branch, John. "Trend Micro's IoT Joint Venture Offers a New Approach to Tackling Weaknesses in Cybersecurity". dallasinnovates.com. Dallas Innovates. נבדק ב-24 בנובמבר 2019. {{cite web}}:  (עזרה)
↑  טרנד מיקרו תחלק בחינם תוכנת אנטי וירוס לטלפונים ניידים, באתר גלובס, 6 בדצמבר 2004
↑  ידיעה מאתר החדשות של ZDnet
↑  FOSS Wars: Trend Micro Vs. ClamAV And Barracuda Networks, InformationWeek (באנגלית)
↑  Howard Solomon, Trend Micro, Panasonic team to build cyber secure system for vehicles | IT World Canada News, www.itworldcanada.com, ‏2018-02-15 (באנגלית אמריקאית)
↑  פגיעויות במוצרי Trend Micro עלולות לאפשר הרצת קוד מרחוק, באתר GOV.IL
↑  טרנד מיקרו מכריזה על SheForce תוכנית מנטורינג להכשרת נשים מומחיות בתחום הסייבר, באתר New-Tech OnLine, ‏2020-11-04
↑  List of subsidiaries, www.sec.gov
↑  About TrendLabs, docs.trendmicro.com
↑  TrendLabs Security Intelligence Blog, blog.trendmicro.com (באנגלית אמריקאית)
↑  Internet Security Software, www.trendmicro.com
↑  Antivirus Plus Security Software, Trend Micro
↑  Small Business Cybersecurity, Trend Micro
↑  Trend Micro Web Security, Trend Micro
↑  OfficeScan Virtual Endpoint Security Protection, Trend Micro
↑  interscan messaging security
↑  NeatSuite™ Advanced
↑  DEEP DISCOVERY™ INSPECTOR
| --- | --- |
בקרת זהויות :  BnF: cb14532451p (data)  ISNI: 0000 0004 7667 4861  SUDOC: 078052874  VIAF: 144564237   WorldCat (עם VIAF): 144564237
חסיפה

פני שטח שעוצבו באמצעות חסיפה
בגאומורפולוגיה, חֲסִיפָה היא כלל התהליכים האחראים להרס פני השטח, הכוללים בליה על סוגיה השונים, שחיקה, תנועת בלית וסחיפה.
תוצרי החסיפה הם בלית – תוצרי בליה, וסחף – תוצרי סחיפה.
תהליכים

בכדור הארץ קיימים שני סוגים של כוחות המאזנים זה את זה: כוחות אנדוגניים היוצרים באמצעות התרוממות את התבליט של פני השטח – דוגמת תנועה טקטונית, התפרצויות געשיות, רעידות אדמה ואורוגנזה, וכוחות החסיפה האקסוגניים האחראים להרס התבליט ולצמצום ההתרוממות.
דוגמה לאיזון בין שני סוגי הכוחות ניתן לראות באלפים – שהחלו להיווצר בקימוט האלפיני ועדיין מצויים בתהליך התרוממות, שגובהם מתאזן באמצעות תהליכי הרס החלים בהם.
חסיפה כוללת את כל התהליכים הגורמים להסרת התבליט בפני השטח, והיא פועלת באמצעים כימיים, פיזיקליים וביולוגיים. חסיפה כימית – הכוללת תהליכי בליה כימית – היא תהליך איטי הגורם להמסה מלאה או חלקית של מינרלים יוצרי סלעים. חסיפה פיזיקלית – הכוללת תהליכים פיזיקליים – היא הסרה של מוצקים מפני השטח. חסיפה כוללת גם השפעות אנתרופוגניות, ועיצוב הנוף על ידי בני אדם נקרא אנתרופוגאומורפולוגיה.
הגורמים המשפיעים על החסיפה כוללים טופוגרפיה של פני השטח, מבנה גאולוגי, ליתולוגיה, אקלים, פעילות טקטונית, סביבה ביוספירית ופעילות אנתרופוגנית.